
Ministerul Public a fost reprezentat de procuror Liliana Istrate, din cadrul Parchetului de 
pe lângă Tribunalul Galaţi 


Pe rol judecarea apelurilor declarate de apelantul - pârât TEODORESCU 
NICUȘOR, CNP 1740325170318, cu domiciliul în Galaţi, str. Castrul Roman, nr. 29, bl. 
CFR, sc. 1, ap.2, jud. Galaţi şi apelanta — reclamantă TEODORESCU MIRELA GABI, 
CNP 2800909090075, cu domiciliul ales în Galaţi, B-dul Dunărea, nr. 54, bl. C8, et. 2, 
ap. 49, jud. Galaţi, împotriva sentinţei civile nr. 80/25.01.2023, pronunțată de Judecătoria 
Galaţi în dosarul nr. 11$1/233/2023, având ca obiect „ordin de protecție - provizoriu”. 

La apelul nominal făcut în şedinţa publică, la prima strigare a cauzei, a răspuns 
apărătorul din oficiu al apelantului — pârât, av. Guriţă Gabriel, în substituire pentru av. 
Muntianu Cristina Iuliana, lipsă fiind apelanta — reclamantă. 

Procedura legal îndeplinită. 

S-a făcut referatul cauzei de către grefierul de şedinţă conform art. 119 alin. din 
Regulamentul de ordine interioară al instanțelor judecătoreşti, care învederează instanţei 
faptul că prezenta cauză se află la primul termen de judecată, apelurile sunt semnat digital 
şi motivate, după care: 

Instanţa lasă cauza la a doua strigare, pentru a da părților posibilitatea de a se 
prezenta. 

La apelul nominal făcut în şedinţa publică, la a doua strigare a cauzei, a răspuns 
apărătorul din oficiu al apelantului — pârât, av. Guriţă Gabriel, în substituire pentru av. 
Muntianu Cristina Iuliana, lipsă fiind apelanta — reclamantă. 

Procedura legal îndeplinită. 

S-a făcut referatul cauzei de către grefierul de şedinţă conform art. 119 alin. din 
Regulamentul de ordine interioară al instanțelor judecătoreşti, care învederează instanţei 
faptul că prezenta cauză se află la primul termen de judecată, apelurile sunt semnat digital 
şi motivate, după care: 

Nemaifiind alte cereri de formulat, instanța constată cauza în stare de judecată şi 
acordă cuvântul cu privire la apelurile formulate. 

Faţă de împrejurarea că apelanta — reclamantă a solicitat anularea ordinului de 
protecţie şi anularea interdicţiilor impuse apelantului — pârât, apărătorul din oficiu al 
acestuia solicită a se lua act de solicitarea apelantei — reclamante, urmând a se constata că 
nu se mai insistă în emiterea ordinului de protecţie, cu consecinţa desființării hotărârii 
pronunţată de Judecătoria Galaţi. 

Cu plata onorariului apărătorului din oficiu, sens în care depune la dosar referatul 
pentru plata onoratiului din fondurile Ministerului Justiţiei. 

Reprezentantul Ministerului Public solicită a fi avut în vedere apelul formulat de 
apelanta — reclamantă, în sensul retragerii cererii de emitere a ordinului de protecţie. 
Instanţa reţine cauza spre soluţionare. 


TRIBUNALUL 


Asupra apelului civil de faţă; 

Examinând actele și lucrările dosarului, constată următoarele: 

Prin sentinţa civilă nr.80/25.01.2023 pronunţată în dosarul nr. 1151/233/2923, 
Judecătoria Galaţi a dispus următoarele: 

„Admite, în parte, cererea formulată de Parchetul de pe lângă Judecătoria Galaţi 
privind pe reclamanta Teodorescu Mirela Gabi, cu CNP 2800909090075, în 
contradictoriu cu pârâtul Teodorescu Nicușor, cu CNP 1740325170318, ambii cu 
domiciliul în Galaţi, str. Castrul Roman nr. 29, bl. CFR, sc. 1, ap.2 , jud. Galaţi şi 
cererea conexă. 

Emite următorul ORDIN DE PROTECŢIE, prin care, pe durata de 4 luni de la 
data emiterii prezentului ordin, dispune următoarele măsuri, exceptând situațiile 
necesare punerii în aplicare a unor proceduri civile, administrative, penale, proceduri în 
cadrul cărora nu se va adresa reclamantei fără acceptul acesteia sau al autorităţilor care 
administrează procedurile: 

a) dispune evacuarea părâtului şi reintegrarea victimei în locuința familiei, 
respectiv imobilul situat în mun. Galaţi, str. Castrul Român nr. 31, bl. CFR, sc. 1, ap.2, 
jud. Galaţi; 

b) dispune obligarea pârâtului de a nu se apropia la mai puțin de 200 metri de 
reclamantă în locurile publice în care se va afla, de locuinţa ei actuală situată în mun, 
Galaţi, str. Castrul Român nr. 31, bl. CFR, sc. 1, ap.2, jud. Galaţi, reşedinţa situată în 
mun. Galaţi, Bd. Dunărea nr. 54, C8, et. 2, ap. 49, jud. Galaji și locul de muncă al 
acesteia din mun. Galaţi, str. Brăilei nr. 138 B, jud. Galaţi 

c) dispune obligarea pârâtului de a nu se adresa direct sau indirect reclamantei, 
prin orice mijloc de comunicare (inclusiv telefonic, prin corespondență sau în orice alt 
mod) sau prin interpuși. 

Dispune, totodată, pe aceeași perioadă de 4 luni, luarea următoarelor măsuri de 
control al respectării ordinului de protecţie şi pentru prevenirea încălcării acestuia: 

- obligarea pârâtului de a se prezenta periodic, respectiv o dată pe săptămână, la 
secția de poliție competentă cu supravegherea respectării ordinului de protecţie, aceasta 
din urmă urmând să stabilească în concret zilele de prezentare; 

- obligarea pârâtului de a da informaţii organului de poliție cu privire la adresa 
imobilului în care locuieşte în fapt; 

- verificări periodice și/sau spontane privind locul unde se află agresorul. 

Atrage atenţia pârâtului că încălcarea oricăreia dintre măsurile dispuse prin 
prezentul ordin de protecție constituie infracțiune şi se pedepsește cu închisoare, conform 
art. 47 din Legea nr. 217/2003. 

Atrage atenția reclamantei că respectarea ordinului de protecție este obligatorie 
și pentru persoanele protejate prin intermediul ordinului. 

Respinge în rest cererea ca fiind neîntemeiată. 

Onorariul avocatului din oficiu Pleșa Gabriela, desemnat pentru a asigura 
asistența juridică a pârâului, în cuantum de 543 lei, se suportă din fondurile 
Ministerului Justiţiei şi rămâne în sarcina statului. 

Onorariul parțial al avocatului din oficiu Socianu Marian, desemnat pentru a 
asigura asistenţa juridică a pârâtului, în cuantum de 200 lei, se suportă din fondurile 
Ministerului Justiţiei și rămâne în sarcina statului. 

Admite cererea accesorie privind cheltuielile de judecată. 

Obligă pârâtul la plata cheltuielilor de judecată în favoarea reclamantei în 
cuantum de 1.000 lei, reprezentând onorariu avocat ales. 

Executorie fără somaţie sau fără trecerea unui termen.” 

Pentru a hotărî astfel, Judecătoria Galaţi a reţinut următoarele: 

Prin cererea înregistrată pe rolul Judecătoriei Galaţi la data de 20.01.2023, sub 
nr.1151/233/2023, aşa cum a fost precizată la termenul din 25.01.2023, Parchetul de pe 
lângă Judecătoria Galaţi a solicitat emiterea unui ordin de protecție în favoarea 
reclamantei Teodorescu Mirela Gabi și împotriva pârâtului Teodorescu Nicuşor, prin care 
sa dispună evacuarea pârâtului din locuință, obligarea pârâtului la păstrarea unei distanțe 
minime determinate de 200 m față de reclamantă, față de locuința şi locul de muncă al 
reclamantei, precum şi interzicerea oricărui contact, inclusiv telefonic, prin corespoñdenjä 
sau în orice alt mod, al pârâtului cu reclamanta. 

În motivarea cererii, s-a arătat că, în data de 18.01.2023, în jurul orelor 20:00, pe 
fondul unor discuţii contradictorii cu soţia sa, pârâtul Teodorescu Nicuşor a exercitat acte 
de violenţă asupra acesteia şi a amenințat-o cu moartea. 

În drept, cererea nu a fost motivată. 

În dovedirea cererii, s-a depus la dosarul cauzei un set de înscrisuri. 

Cererea este scutită de la plata taxei judiciare de timbru, conform dispoziţiilor art. 
26 alin. (2) din Legea nr. 217/2003. 

Pârâtul, deși legal citat, nu a depus la dosarul cauzei întâmpinare. 

Prin cererea înregistrată pe rolul Judecătoriei Galaţi la data de 20.01.2023, sub 
nr.1153/233/2023, reclamanta Teodorescu Mirela Gabi a solicitat instanței, în 
contradictoriu cu pârâtul Teodorescu Nicuşor, emiterea unui ordin de protecţie împotriva 
acestuia pe o perioadă de 6 luni, evacuarea pârâtului din locuinţă, obligarea acestuia la 
păstrarea unei distanțe minime determinate de 200 m faţă de reclamantă, față de locuinţa 
şi locul de muncă al reclamantei, precum şi interzicerea oricărui contact, inclusiv 
telefonic, prin corespondență sau în orice alt mod, al pârâtului cu reclamanta. 

Prin încheierea nr.68/20.01.2023 Judecătoria Galaţi a admis excepția conexității, 
invocată din oficiu, și a dispus conexarea dosarului nr.1153/233/2023 cu dosarul 
nr.1151/233/2023, 

Din oficiu, în conformitate cu dispoziţiile art. 42 alin. 2 şi 3 din Legea nr. 
217/2003 privind prevenirea şi combaterea violenței domestice, s-a dispus emiterea unei 
adrese către Baroul Galaţi, în vederea desemnării unor apărători din oficiu, care să asigure 
asistența juridică atât a reclamantei, cât şi a pârâtului. 

De asemenea, instanța a solicitat relaţii cu privire la conflictele existente între părți 
de la Parchetul de pe lângă Judecătoria Galaţi. 

Sub aspect probator, la termenul din data de 25.01.2023 prima instanța a 
încuviințat în proba cu înscrisuri şi mijloacele materiale de probă depuse la dosar. 

Analizând actele şi lucrările dosarului, prin prisma motivelor invocate. pe baza 
probatoriului administrat şi a dispozițiilor legale aplicabile, prima instanța a reținut 
următoarele: 

În fapt, conform verificărilor efectuate din oficiu în baza DEPABD, reclamanta 
Teodorescu Mirela Gabi este soția pârâtului Teodorescu Nicușor, aspect necontestat de 
părți. 

Din adresa comunicată instanţei de către IPJ Galaţi rezultă că în evidenţele Secţiei 
2 şi 3 Poliţie au fost identificate procesele verbale prin care pârâtul a fost sancționat 
contravenţional în anul 2020. 

Potrivit certificatului medico-legal nr. 48/A2-D emis la data de 19.01.2023 de 
Spitalul Clinic de Medicină Legală Galaţi (fila 6), reclamanta prezenta echimoze, leziuni 
traumatice care au putut fi produse prin lovirea activă cu un corp dur cu suprafața 
neregulată; restul leziunilor traumatice au putut fi produse prin lovire cu sau de corpuri 
dure și prin zgâriere. Totodată, s-a mai reţinut că gravitatea leziunile traumatice descrise 
se cuantifică în 2-3 zile de îngrijiri medicale pentru vindecare. 

În drept, potrivit dispoziţiilor art. 38 din Legea nr. 217/2003, modificată: 

„(L) Persoana a cărei viaţă, integritate fizică sau psihică ori libertate este pusă în 
pericol printr-un act de violenţă din partea unui membru al familiei poate solicita instanței 
ca, în scopul înlăturării stării de pericol, să emită un ordin de protecţie prin care să se 
dispună, cu caracter provizoriu, una ori mai multe dintre următoarele măsuri - obligații 
sau interdicții: 

a) evacuarea temporară a agresorului din locuința familiei, indiferent dacă acesta 
este titularul dreptului de proprietate; 

b) reintegrarea victimei și, după caz, a copiilor, în locuinţa familiei; 

c) limitarea dreptului de folosință al agresorului numai asupra unei părți a 
locuinţei comune atunci când aceasta poate fi astfel partajată încât agresorul să nu vină în 
contact cu victima; 

d) cazarea/plasarea victimei, cu acordul acesteia, şi, după caz, a copiilor, într-un 
centru de asistență dintre cele prevăzute la art. 19; 

e) obligarea agresorului la păstrarea unei distanțe minime determinate față de 
victimă, față de membrii familiei acesteia, astfel cum sunt definiţi potrivit 
prevederilor art, 5, ori față de reședința, locul de muncă sau unitatea de învățământ a 
persoanei protejate; 

f) interdicţia pentru agresor de a se deplasa în anumite localităţi sau zone 
determinate pe care persoana protejată le frecventează ori le vizitează periodic; 

g) obligarea agresorului de a purta permanent un sistem electronic de 
supraveghere; 

h) interzicerea oricărui contact, inclusiv telefonic, prin corespondenţă sau în orice 
alt mod, cu victima; 

i) obligarea agresorului de a preda poliţiei armele deținute; 

j) încredințarea copiilor minori sau stabilirea reședinței acestora. 

(2) Măsura prevăzută laalin. (1) lit. g)se dispune dacă sunt îndeplinite 
următoarele condiții: 

a) a fost dispusă una dintre măsurile prevăzute la alin. (1) lit. e) sau f); 

b) atunci când s-a dispus obligarea agresorului de a păstra o distanță minimă față 
de victimă și, după caz, membrii familiei acesteia, persoanele protejate îşi exprimă 
acordul de a purta un sistem electronic de supraveghere care să permită verificarea 
respectării obligaţiei agresorului. 

(3) Prin aceeași hotărâre, instanța poate dispune şi suportarea de către agresor a 
chiriei şi/sau a întreţinerii pentru locuința temporară unde victima, copiii minori sau alți 
membri de familie locuiesc ori urmează să locuiască din cauza imposibilității de a rămâne 
în locuința familială. 

(4) Pe lângă oricare dintre măsurile dispuse potrivit alin. (1), instanța poate 
dispune și obligarea agresorului să urmeze consiliere psihologică, psihoterapie şi poate 

recomanda internarea voluntară sau, după caz, poate solicita internarea nevoluntară, în 
condiţiile Legii sănătății mintale și a protecţiei persoanelor cu tulburări psihice nr. 
487/2002, republicată. În cazul în care agresorul este consumator de substanțe 
psihoactive, instanța poate dispune, cu acordul acestuia, integrarea acestuia într-un 
program de asistență a persoanelor consumatoare de droguri, conform art. 22 din Legea 
nr. 143/2000 privind prevenirea şi combaterea traficului și consumului ilicit de droguri, 
republicată, cu modificările şi completările ulterioare. 

(5) Prin aceeaşi hotărâre, instanța poate dispune luarea unei măsuri de control al 
respectării ordinului de protecție și pentru prevenirea încălcării acestuia, precum: 

a) obligarea agresorului de a se prezenta periodic, la un interval de timp stabilit de 
instanță potrivit împrejurărilor, la secţia de poliție competentă cu supravegherea 
respectării ordinului de protecție; 

b) obligarea agresorului de a da informaţii organului de poliţie cu privire la noua 
locuință, în cazul în care prin ordin s-a dispus evacuarea lui din locuința familiei; 

c) verificări periodice și/sau spontane privind locul în care se află agresorul. 

(6) Dispozitivul hotărârii va cuprinde şi menţiunea că încălcarea oricăreia dintre 
măsurile dispuse prin ordinul de protecție constituie infracţiune, conform art. 47 alin. (1). 

Potrivit art. 3 din Legea nr. 217/2003, modificată, în sensul prezentei legi, violența 
domestică înseamnă orice inacţiune sau acțiune intenționată de violență fizică, sexuală, 
psihologică, economică, socială, spirituală sau cibernetică, care se produce în mediul 
familial sau domestic ori între soți sau foşti soți, precum și între actuali sau foști parteneri, 
indiferent dacă agresorul locuieşte sau a locuit împreună cu victima.” 

Prin „membru de familie” se înțelege, conform art. 5 din Legea nr. 217/2003, 
modificată: 

a) ascendenți și descendenţii, fraţii şi surorile, soții şi copiii acestora, precum şi 
persoanele devenite rude prin adopţie, potrivit legii; 

b) soţul/soția şi/sau fostul soţ/fosta soție; fraţii, părinţii şi copiii din alte relații ai 
soțului/soţiei sau ai fostului soț/fostei soții; 

c) persoanele care au stabilit relaţii asemănătoare acelora dintre soți sau dintre 
părinți şi copii, actuali sau foști parteneri, indiferent dacă acestea au locuit sau nu cu 
agresorul, ascendenții și descendenţii partenerei/partenerului, precum și frații şi surorile 
acestora; 

d) tutorele sau altă persoană care exercită în fapt ori în drept drepturile faţă de 
persoana copilului; 

€) reprezentantul legal sau altă persoană care îngrijește persoana cu boală psihică, 
dizabilitate intelectuală ori handicap fizic, cu excepția celor care îndeplinesc aceste 
atribuții în exercitarea sarcinilor profesionale. 

(2) În sensul prezentei legi prin victimă se înţelege persoana fizică ce este supusă 
uneia sau mai multor forme de violență prevăzute la art.4, inclusiv copiii martori la aceste 
forme de violență. : 

Potrivit art. 4 alin. 1 din Legea nr. 217/2003 modificată, „în sensul prezentei legi, 
violența domestică se manifestă sub următoarele forme: 

a) violenţa verbală - adresarea printr-un limbaj jignitor, brutal, precum utilizarea 
de insulte, amenințări, cuvinte şi expresii degradante sau umilitoare; 

b) violenţa psihologică - impunerea voinței sau a controlului personal, provocarea 
de stări de tensiune și de suferință psihică în orice mod şi prin orice mijloace, prin 
ameninţare verbală sau în orice altă modalitate, şantaj, violență demonstrativă asupra 
obiectelor și animalelor, afişare ostentativă a armelor, neglijare, controlul vieţii personale, 

acte de gelozie, constrângerile de orice fel, urmărirea fără drept, supravegherea locuinței, 
a locului de muncă sau a altor locuri frecventate de victimă, efectuarea de apeluri 
telefonice sau alte tipuri de comunicări prin mijloace de transmitere la distanță, care prin 
frecvenţă, conţinut sau momentul în care sunt emise creează temere, precum și alte 
acţiuni cu efect similar; 

c) violenţa fizică - vătămarea corporală ori a sănătăţii prin lovire, îmbrâncire, 
trântire, tragere de păr, înţepare, tăiere, ardere, strangulare, muşcare, în orice formă şi de 
orice intensitate, inclusiv mascate ca fiind rezultatul unor accidente, prin otrăvire, 
intoxicare, precum şi alte acțiuni cu efect similar, supunerea la eforturi fizice epuizante 
sau la activități cu grad mare de risc pentru viață sau sănătate şi integritate corporală, 
altele decât cele de la lit. e); 

d) violența sexuală - agresiune sexuală, impunere de acte degradante, hărțuire, 
intimidare, manipulare, brutalitate în vederea întreținerii unor relaţii sexuale forțate, viol 
conjugal; 

e) violența economică - interzicerea activităţii profesionale, privare de mijloace 
economice, inclusiv lipsire de mijloace de existență primară, cum ar fi hrană, 
medicamente, obiecte de primă necesitate, acțiunea de sustragere intenţionată a bunurilor 
persoanei, interzicerea dreptului de a poseda, folosi şi dispune de bunurile comune, 
control inechitabil asupra bunurilor şi resurselor comune, refuzul de a susține familia, 
impunerea de munci grele şi nocive în detrimentul sănătății, inclusiv unui membru de 
familie minor, precum şi alte acțiuni cu efect similar; 

f) violenţa socială - impunerea izolării persoanei de familie, de comunitate și de 
prieteni, interzicerea frecventării instituţiei de învățământ sau a locului de muncă, 
interzicerea/limitarea realizării profesionale, impunerea izolării, inclusiv în locuința 
comună, privarea de acces în spaţiul de locuit, deposedarea de acte de identitate, privare 
intenţionată de acces la informaţie, precum și alte acțiuni cu efect similar; 

g) violența spirituală - subestimarea sau diminuarea importanţei satisfacerii 
necesităţilor moral-spirituale prin interzicere, limitare, ridiculizare, penalizare a 
aspirațiilor membrilor de familie, a accesului la valorile culturale, etnice, lingvistice ori 
religioase, interzicerea dreptului de a vorbi în limba maternă și de a învăţa copiii să 
vorbească în limba maternă, impunerea aderării la credințe şi practici spirituale și 
religioase inacceptabile, precum și alte acțiuni cu efect similar sau cu repercusiuni 
similare; 

h) violenţa cibernetică - hărțuire online, mesaje online instigatoare la ură pe bază 
de gen, urmărire online, ameninţări online, publicarea nonconsensuală de informaţii şi 
conţinut grafic intim, accesul ilegal de interceptare a comunicațiilor și datelor private şi 
orice altă formă de utilizare abuzivă a tehnologiei informaţiei şi a comunicațiilor prin 
intermediul calculatoarelor, telefoanelor mobile inteligente sau altor dispozitive similare 
care folosesc telecomunicaţiile sau se pot conecta la internet şi pot transmite și utiliza 
platformele sociale sau de e-mail, cu scopul de a face de rușine, umili, speria, amenința, 
reduce la tăcere victima. 

(2) În nicio formă şi în nicio împrejurare, obiceiul, cultura, religia, tradiția şi 
onoarea nu pot fi considerate drept justificare pentru niciun tip de acte de violență definite 
în prezenta lege. 

Raportat la textele de lege menționate, instanța de fond constată că cererea 
îndeplineşte condițiile de admisibilitate prevăzute de lege (părțile fiind „membri de 
familie” în sensul dispozițiilor art. 5 din Legea nr. 217/2003 — respectiv soți). 

Prima instanţă a reţinut că acuzaţiile aduse la adresa pârâtului vizează violenţe de 
natură fizică, verbală şi psihologică. 

Instanța a apreciat că, pentru emiterea unui ordin de protecţie împotriva pârâtului, 
trebuie să analizeze dacă comportamentul acestuia constituie un pericol real şi iminent 
pentru viața şi integritatea fizică și/sau psihică a reclamantei şi dacă, prin atitudinea 
pârâtului, i-a fost indusă reclamantei o stare de temere sau aceasta a fost supusă unor 
suferinţe fizice sau psihice. 

Astfel constatat că susţinerile reclamantei privind comportamentul agresiv al 
pârâtului sunt confirmate de materialul probator administrat în cauză, respectiv 
certificatul medico-legal nr. 48/A2-D din data de 23.01.2023 emis de Spitalul Clinic de 
Medicină Legală Galaţi, potrivit căruia reclamanta prezenta echimoze, leziuni traumatice 
care au putut fi produse prin lovire cu corpuri contondente, leziunile putând data din 
18.01.2023, leziuni traumatice ce se cuantifică în 3-4 zile de îngrijiri medicale pentru 
vindecare. 

A mai reţinut că pârâtul manifestă o atitudine reprobabilă față de reclamantă, în 
comportamentul acestuia incluzându-se o serie de manifestări deviante, apte în sine să 
afecteze integritatea fizică emoțională a reclamantei, toate aceste acte ale pârâtului, 
subsumându-se noţiunii de violență în familie, astfel cum aceasta este definită de 
dispoziţiile Legii nr. 217/2003. 

Prima instanță a considerat că atitudinea pârâtului, concretizată în acte de 
agresiune, produce reclamantei o stare de presiune, de frică şi de disconfort psihic, care o 
împiedică în prezent să ducă o viaţă normală, existând temerea rezonabilă că actele de 
violenţă la care pârâtul a recurs până în prezent vor continua, cu posibilitatea reală de a se 
transforma în acte de violență mult mai grave. 

Din analiza coroborată a pieselor probatorii ale dosarului şi din constatările 
completului din sala de ședință, instanța a reţinut că se conturează pericolul pe care actele 
săvârşite de pârât îl prezintă pentru integritatea fizică şi psihică a reclamantei. 

În acest context, s-a apreciat că, pentru protecţia reclamantei, se impune admiterea 
cererii, prin dispoziţiile legale reglementate în materie urmărindu-se înlăturarea 
pericolului iminent ce rezultă din manifestările concrete ale pârâtului, fiind inacceptabil a 
se aştepta producerea unui eveniment mai grav, situaţie în care nu ar mai putea fi realizat 
scopul pentru care au fost edictate aceste norme cu caracter special. 

Instanţa de fond a considerat că, pentru protecția fizică şi psihică a reclamantei, se 
impune înlăturarea pârâtului din viaţa acesteia, prin aplicarea unor restricții temporare — 
evacuarea pârâtului, obligarea acestuia la păstrarea unei distanțe minime de 200 metri faţă 
de reclamantă, imobilul în care locuieşte aceasta 

În ceea ce priveşte individualizarea perioadei pe care urma a fi instituit ordinul de 
protecţie, instanța a apreciat că o perioadă de 4 luni este necesară pentru ca pârâtul să 
conştientizeze gravitatea faptelor sale şi să îşi îndrepte conduita față de reclamantă, 
renunțând la agresiunile săvârşite asupra acesteia, dar şi proporțională cu gravitatea 
acestor fapte. 

În consecință, constatând îndeplinite condiţiile impuse de dispoziţiile Legii 
nr.217/2003, republicată, Judecătoria Galaţi a admios, în parte, cererea de emitere a unui 
ordin de protecţie formulată de reclamanta Teodorescu Mirela Gabi împotriva pârâtului 
Teodorescu Nicuşor, respectiv pentru o perioadă de 4 luni de la data pronunțării hotărârii 
şi a instituit în sarcina pârâtului măsuri de control al respectării ordinului de protecţie şi 
pentru prevenirea încălcării acestuia şi a dispus: 


Vă atragem atenția că datele menţionate în prezentul document se înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 


- evacuarea pârâtului şi reintegrarea victimei în locuința familiei, respectiv 
imobilul situat în mun. Galaţi, str. Castrul Român nr. 31, bl. CFR, sc. 1, ap.2, jud. Galaţi; 

- obligarea pârâtului de a nu se apropia la mai puţin de 200 metri de reclamantă 
în focurile publice în care se va afla, de locuinţa ei actuală situată în mun. Galaţi, str. 
Castrul Român nr. 31, bl. CFR, sc. 1, ap.2, jud. Galaţi, reşedinţa situată în mun. Galaţi, 
Bd. Dunărea nr.54, C8, et. 2, ap. 49, jud. Galaţi, şi locul de muncă al acesteia din mun. 
Galaţi, str. Brăilei nr.138 B, jud.Galaţi; 

- obligarea pârâtului de a nu se adresa direct sau indirect reclamantei, prin orice 
mijloc de comunicare (inclusiv telefonic, prin corespondenţă sau în orice alt mod) sau 
prin interpuşi. 

De asemenea, în temeiul art. 38 alin.5 din Legea nr.217/2003, prima instanţă a 
instituit măsura de control al respectării ordinului de protecție şi pentru prevenirea 
încălcării acestuia, prin obligarea pârâtului de a se prezenta periodic, respectiv o dată pe 
săptămână, la secția de poliție competentă cu supravegherea respectării ordinului de 
protecţie, aceasta din urmă urmând să stabilească în concret zilele de prezentare, prin 
obligarea pârâtului de a da informaţii organului de poliţie cu privire la adresa imobilului 
în care locuieşte în fapt şi prin efectuarea de verificări periodice şi/sau spontane privind 
locul unde se află agresorul. 

Prima instanţă a atras atenția părţilor cu privire la dispoziţiile art.44 din Legea 
nr.217/2003 privind respectarea ordinului de protecție. 

În temeiul art. 42 alin. 2 din Legea nr.217/2003 şi art. 2 alin. 1 pet. 1 lit. o din 
Protocolul privind stabilirea onorariilor cuvenite avocaţilor pentru furnizarea serviciilor 
de asistenţă judiciară încheiat între Ministerul Justiţiei şi U.N.B.R, instanța a dispus ca 
onorariul avocatului din oficiu pentru Teodorescu Nicuşor, desemnat în mod obligatoriu 
pentru asistarea reclamantei, în cuantum de 543 de lei, să fie avansat din fondurile 
Ministerului Justiţiei, rămânând în sarcina statului. 

Totodată, cu privire la onorariul avocatului desemnat pentru reclamanta 
Teodorescu Mirela Gabi, având în vedere că la termenul din data de 25.01.2023 a încetat 
delegaţia acestuia ca urmare a prezentării avocatului ales, instanța a diminuat onorariul în 
cuantum de 543 lei la suma de 200 lei, urmând a dispune avansarea din fondurile 
Ministerului de Justiţie. 

În temeiul art. 42 alin. 3 din Legea nr. 217/2003 şi art. 2 alin. 1 pet. 1 lit. o din 
Protocolul privind stabilirea onorariilor cuvenite avocaţilor pentru furnizarea serviciilor 
de asistenţă judiciară încheiat între Ministerul Justiţiei şi U.N.B.R, instanţa va dispune ca 
onorariul avocatului din oficiu Socianu Marian, desemnat în mod obligatoriu pentru 
asistarea pârâtului, în cuantum de 200 de lei, să fie avansat din fondurile Ministeru 
Justiţiei, rămânând în sarcina statului. 

În temeiul dispozițiilor art. 453 Cod procedură civilă pârâtul a fost obligat către 
reclamantă la plata sumei de 1.000 lei, cheltuielilor de judecată reprezentând onorariu 
avocat. 

Împotriva acestei hotărâri au formulat apel atât pârâtul Teodorescu Nicuşor 
cât şi reclamanta Teodorescu Mirela Gabi. 

Prin apelul promovat pârâtul Teodorescu Nicuşor a solicitat casarea sentinţei 
atacate şi, în rejudecare, să se dispună anularea ordinului de protecţie şi a tuturor 
interdicţiilor impuse în sarcina sa. 

În motivare, acesta arată că Judecătoria Galaţi nu a apreciat în mod corect probele 
administrate, respectiv cele trei înregistrări audio şi cele trei transcrieri privind conflictul 

pe care l-a avut cu soția în 18.01.2023, precum şi pozele care atestă că dumnealui 
prezenta zgârieturi şi vănâtăi pe mâini. 

Menţionează că în mod greşit prima instanță a dispus evacuarea lui şi reintegrarea 
reclamantei în casa socrilor, cu care reclamanta se află în relaţii de dușmănie din anul 
2003, neţinând cont de interesul reclamantei care s-a opus emiterii unui ordin de 
protecţie. 

Apelantul — pârât precizează că, așa cum rezultă din înregistrările audio şi 
transcrierile privind conflictul din 18.01.2023, nu a avut intenţia de a-şi lovi soţia, şi că 
acest lucru s-a întâmplat în scopul de a scăpa din strânsoarea acesteaia care îl imobilizase 
şi dorea să distrugă două telefoane care înregistrau audio conflictul. 

De asemenea, acesta arată că nu a declanșat sau provocat vreo ceartă, nu şi-a 
ameninţat soţia, că la dosar nu există dovezi că între părţi ar mai fi existat situații 
tensionate şi că soția ar fi fost expusă vreunui pericol iminent. 

Pârâtul mai susţine că prima instanță a ignorat faptul că nu este cunoscut ca 
agresor fizic, neavând nicio amendă şi nicio condamnare pentru agresiuni fizice sau 
pentru scandal. Arată că nu există nicio dovadă că ar fi consumator de alcool, conduce zi 
de zi și nu a fost sancționat pentru consum de alcool. 

Acesta concluzionează că, justiția are îndatorirea de a încerca împăcarea părților şi 
nu de a separa familii, sens în care solicită admiterea apelului şi anularea ordinului de 
protecție şi a interdicţiilor, care dăunează interesului său şi interesului soţiei sale. 

Reclamanta Teodorescu Mirela Gabi prin apelul promovat a solicitat, de 
asemenea, casarea sentinţei atacate şi, în rejudecare, să se dispună anularea ordinului de 
protecție şi a tuturor interdicțiilor impuse în sarcina soţului său Teodorescu Nicușor, din 
următoarele motive: 

„= nua cerut reintegrarea la adresa de domiciliu din cartea de identitate şi nici 
la adresa Bulevardul Dunărea nr. 54, Bloc C8 sc. 2, ap. 49, Judeţul Galaţi. Cu părinții 
soțului nu discută din anul 2003 din cauza unor neînţelegeri și este exclus să locuiască 
vreodată la adresa din cartea de identitate. Sentința atacată îi este defavorabilă, deoarece 
prin aceasta s-a dispus o reintegrare nesolicitată şi imposibilă; 

- nua dorit instituirea unui ordin de protecţie, s-a adresat poliţiei crezând că i 
se va aplica soțului un avertisment pentru jignirile aduse în data de 18.01 .2023, pentru ca 
astfel de incidente să nu mai aibă loc; 

~ S-a opus ordinului de protecţie provizoriu și în continuare se opune emiterii 
unui ordin de protecţie; 

- de când este căsătorită soțul său nu a agresat nicio persoană, nu a fost 
sancționat contravenţional şi nici penal pentru agresiuni fizice. In data de 18.01.2023 
soţul nu a avut intenţia de o lovi, ci în momentul în care a vrut să-i ia telefoanele să nu o 
mai înregistreze, ca să scape din prinsoare, smulgându-se, a lovit-o uşor, involuntar, cu 
mâna. 

- soţul nu este cunoscut cu afecțiuni psihice, nu a urmat tratament psihiatric şi 
niciuna din cele două expertize medico - legale psihiatrice emise în Galaţi nu este 
confirmată de către un Institut de Medicină Legală. Toate actele medicale recente şi în 
vigoare, atestă că nu are afecțiuni psihice sau alte probleme de sănătate. 


- conform transcrierii înregistrărilor din 18.01.2023, culpa în declanşarea 
conflictului este comună. 
- nu a fost împiedicată de soț să sune sau să meargă la poliție, nu a fost 


amenințată şi nu a fost vreun moment în pericol nici anterior, nici în data de 18.01.2023 şi 
nici după ce: 

În concluzie, reclamanta apreciază măsura Judecătoriei Galaţi excesivă şi 
nepotrivită, contrară interesului său, nefiind necesară şi oportună pentru soțul său, situație 
faţă de care solicită admiterea apelului, casarea hotărârii, şi, în rejudecare, anularea 
ordinului de protecţie şi a tuturor interdicțiilor impuse soțului său Teodorescu Nicuşor. 

Analizând actele şi lucrările dosarului, prin prisma criticilor aduse de ambele 
părţi, tribunalul apreciază fondate apelurile declarate, pentru următoarele 
considerente: 

Potrivit art. 43 din Legea 217/2003, În cazurile prevăzute la art. 40 alin. (3) şi art. 
34 alin. (6), victima poate renunța, potrivit prevederilor art. 406 din Legea nr. 134/2010, 
republicată, cu modificările şi completările ulterioare, la judecarea cererii privind 
ordinul de protecție. 

Deşi reclamanta nu a formulat în mod expres o cerere de renunțare la judecarea 
cererii privind emiterea ordinului de protecţie, Tribunalul constată că prin poziţia acesteia 
exprimată în motivarea apelului său, practic reclamanta a renunțat la a mai solicita 
emiterea ordinului de protecţie împotriva soţului său. 

itii, Tri va lua act de vointa reclamantei şi va admite apelurile. 
schimbând în tot sentinţa civilă nr. 80/25.01.2023, iar în rejudecare, va respinge cererea 
de emitere a ordinului de protecţie. 

Onorariul av. din oficiu, Muntianu Cristina Iuliana, în sumă de 543 lei, va fi 
suportat din fondurile Ministerului Justitţiei. 


PENTRU ACESTE MOTIVE, 
ÎN NUMELE LEGII 
DECIDE 


Admite apelurile declarate de apelantul — pârât TEODORESCU NICUŞOR, CNP 
1740325170318, cu domiciliul în Galaţi, str. Castrul Roman, nr. 29, bl. CFR, sc. 1, ap.2, 
jud. Galaţi şi apelanta — reclamantă TEODORESCU MIRELA GABI, CNP 
2800909090075, cu domiciliul ales în Galaţi, B-dul Dunărea, nr. 54, bl. C8, et. 2, ap. 49, 
jud. Galaţi, împotriva sentinţei civile nr. 80/25.01.2023, pronunțată de Judecătoria Galaţi 
în dosarul nr. 1151/233/2023, având ca obiect „ordin de protecţie - provizoriu”. 

Schimbă în tot sentinţa civilă nr. 80/25.01.2023, iar în rejudecare: 

Respinge cererea de emitere a ordinului de protecţie. 

Definitivă. 

Onorariul av. din oficiu, Muntianu Cristina Iuliana, în sumă de 543 lei, va fi 


Judecător, Grefier, 
Dana Gabriela Bichilie Valentina ina Iordan 


N 

Jud. fond Marius Niculescu 

